د امریکا سنا: امریکا دې له سعودي سره له همکارۍ لاس واخلي
د امریکا په مشرانو جرګې کې یو شمیر سناتوران د خپل حکومت څخه غواړي چې د سعودي عربستان په مشرۍ پر یمن د بریدونو له ملاتړ څخه لاس واخلي.
ددې مسئلې په هکله په داسې وخت کې رایه اچول شوې ده چې د سنا استازو د بهرنیو چارو او دفاع وزیرانو (مایک پامپیو او جیم متیس) سره د تړلو دروازو تر شا لیدنې کړي دي. د یمن د مسئلې ترڅنګ نږدې دوه میاشتې وشوې چې خبریال جمال خاشقجي په استانبول کې وژل شوی دی. له دې کبله د امریکا په مشرانو جرګې کې استازي وايي هغو نورو هیوادونو ته چې دا کار کوي د خاشقجي قتل او په بې رحمۍ سره د مخالفینو له منځه وړل یو درس دی . د امریکا په مشرانو جرګه کې استازو په دې رایه واچوله چې د سعودي عربستان په مشرۍ په یمن کې دې د روانې جګړې څخه د امریکا ملاتړ دې پای ته ورسیږي. د امریکا په مشرانو جرګه کې دیموکرات استازی”کریس کانز“ وايي: له نیمایي برخې زیاتو سناتورانو دې ته رایه ورکړه چې دا بحث له راتلونکې اونۍ پیل شي. په مشرانو جرګه کې دیموکراتان او جمهوري غوښتونکي استازي په یمن کې یوازې د جګړې له کبله اندیښمن نه دي،دوی د سعودي پروړاندې د ولسمشر ډونالډ ټرمپ په دریځ هم نیوکه کوي. پخوا دا مسله یوازې د سنا مجلس په کمیټو کې څارل کیده، خو اوس عمومي غونډې ته راوړل شوې ده. جمهوري غوښتونکی سناتور مایک لي په دې هکله وايي: د امریکا د مشرانو جرګې یو شمیر استازي وايي چې سي آی اې دوی ته ویلي چې د سعودي ولیعهد شهزاده د خبریال جمال خاشقجي د وژلو امر ورکړی دی، خو سپینه ماڼۍ ټینګار کوي چې په دې هکله ېې کره شواهد لا نه دي موندلي. په ورته وخت کې د امریکا د بهرنیو چارو وزیر مایک پمپیو سناتورانو ته معلومات ورکړي او ویلي یې دي چې له سعودي عربستان سره د مرستو کمیدل به په یمن کې د سولې پر خبرو اغیزه وکړي. د امریکا د بهرنیو چارو وزیر مایک پامپیو رسنیو ته ویلي: تر دې دمه په یمن کې پر حوثي جنګیالیو د ګڼو بریدونو په ترڅ کې زرګونه ملکيان وژل شوي او د اوسیدو زیات شمیر ځایونه او روغتونونه له منځه تللې دي. همداراز د امریکا د مشرانو جرګې د معلوماتو له مخې په یمن کې ۱۴ میلیونه کسان له لوږې سره مخ دي او دا حالت ورځ تر بلې خرابیږي.